cyanic-selkie/wikianc huggingface dataset:
2869 Νεπριάντβα
Ο Νεπριάντβα (Nepryadva) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1980 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον ομώνυμο μικρό ποταμό (Непрядва), παραπόταμο του Ντον, κοντά στη συμβολή του οποίου έλαβε χώρα η Μάχη του Κουλίκοβο.
Φυσικά χαρακτηριστικά
Τα φυσικά χαρακτηριστικά του Νεπριάντβα είναι άγνωστα.
Εξωτερικοί σύνδεσμοι-πηγές
Νεπριαντβα
Ματτάις Κοκ
Ο Ματτάις Κοκ ή Ματτάις Βέλλενς ντε Κοκ (φλαμανδικά: Matthys Cock ή Matthijs Wellens de Cock (περ. 1505 – 1548) ήταν Φλαμανδός ζωγράφος τοπίων και σχεδιαστής.
Βιογραφία
Ο Ματτάις γεννήθηκε στην Αμβέρσα σε οικογένεια καλλιτεχνών. Πατέρα του ήταν ο ζωγράφος από το Λέιντεν Γιαν Βέλλενς ντε Κοκ (1490-1527) και ο μικρότερος αδελφός του, Χιερόνυμους Κοκ ήταν διάσημος χαράκτης και εκδότης. Είναι πιθανόν ο Ματτάις να πραγματοποίησε ταξίδι στην Ιταλία.
Καταγράφεται ως "Δάσκαλος" στη Συντεχνία του Αγίου Λουκά της Αμβέρσας το 1540 Μαθητές του διετέλεσαν ο ανεψιός του Βίλλεμ φαν Σάντφοορτ, ο Γιάκομπ Χρίμμερ και ο Γιαν Καϊνόογκε.
Έργο
Μόνον ένας πίνακας ενός τοπίου φτιαγμένος από αυτόν είναι γνωστός. Ο ίδιος είναι περισσότερο γνωστός για τα σχέδια τοπίων που φιλοτέχνησε. Ο μικρότερος αδελφός του, Χιερόνυμους, δημιούργησε 13 χαρακτικά από σχέδιά του και τα εξέδωσε το 1558 με τον τίτλο "Τοπία με Βιβλικές και Μυθολογικές Σκηνές".
Από άποψη τοπιογραφίας, ο Ματτάις, με τα σχέδια που φιλοτέχνησε, αποτελεί τον συνδετικό κρίκο μεταξύ του Γιοάχιμ Πατινίρ και του Χέρρι μετ ντε Μπλες.
Ο πρώιμος βιογράφος Κάρελ φαν Μάντερ αναφέρει στο Schilderboeck του (= βιβλίο των ζωγράφων) του 1604 ότι ο Κοκ ήταν ο πρώτος που έφερε στις Κάτω Χώρες τον τρόπο με τον οποίο ζωγράφιζαν τα τοπία στον Νότο. Τα τοπία του μαρτυρούν ότι είχε γνώση των έργων του Τιτσιάνο και του Βενετού σχεδιαστή Ντομένικο Καμπανιόλα. Ήταν ο πρώτος που ειδικεύτηκε στην απεικόνιση χωριών και "αποδράσεων" στην εξοχή.
Ο Ματτάις Κοκ έχει προταθεί ως ένας από τους πιθανούς σχεδιαστές του τετραδίου με σχέδια Errara sketchbook που βρίσκεται στα Βασιλικά Μουσεία Καλών Τεχνών του Βελγίου στις Βρυξέλλες, αλλά κάτι τέτοιο δεν γίνεται εν γένει αποδεκτό.
Εξωτερικοί σύνδεσμοι
Κατηγορία:Φλαμανδοί ζωγράφοι
Υδροστατική πίεση
Υδροστατική πίεση ονομάζεται η πίεση που ασκεί ένα ρευστό το οποίο βρίσκεται σε ισορροπία με αντικείμενο ή επιφάνεια που βρίσκεται μέσα σ' αυτό. Η πίεση αυτή οφείλεται στην εξωτερική δύναμη της βαρύτητας και μόνο, δηλαδή στο βάρος του ρευστού που βρίσκεται υπεράνω του αντικειμένου ή της επιφάνειας.
Pυδρ =ρhg όπου Pυδρ είναι η υδροστατική πίεση, ρ είναι η πυκνότητα, h είναι το βάθος και το g η επιτάχυνση της βαρύτητας
Επειδή κατά τις εφαρμογές της Υδραυλικής η μεν δύναμη μετριέται σε τόνους (t) ή χιλιόγραμμα (kg) και αντίστοιχα η δε επιφάνεια σε τετραγωνικά μέτρα (m2) ή τετραγωνικά εκατοστά (cm2), η υδροστατική πίεση ρυ θα εκφράζεται ανάλογα σε τόνους ανά τετραγωνικό μέτρο (t/m2) ή χιλιόγραμμα ανά τετραγωνικό εκατοστό (kg/cm2). Έτσι μεταξύ αυτών θα ισχύουν οι ακόλουθες σχέσεις: 1 t/m2 = 1/10 kg/cm2 = 1/10 At
Χαρακτηριστική πειραματική απόδειξη της υδροστατικής πίεσης αποτελεί ένα δοχείο γεμάτο με νερό και το οποίο φέρει οπές σε διαφορετικά καθ΄ ύψος επίπεδα (διαφορετικό στατικό ύψος) όπου και παρατηρούμε τη δύναμη της ροής του νερού από τις οπές να είναι αυξανόμενη από πάνω προς τα κάτω. Έτσι διαπιστώνεται πως όσο μεγαλύτερο είναι το στατικό ύψος τόσο μεγαλύτερη και η υδροστατική πίεση. Τούτο μπορούμε ακόμη όχι μόνο να το επαληθεύσουμε αλλά και να το μετρήσουμε προσαρμόζοντας στις καθ΄ ύψος οπές μανόμετρα.
Η αιτία αυτή, της αύξησης δηλαδή της υδροστατικής πίεσης ανάλογα με το βάθος, αποτελεί και τον κυριότερο λόγο της κατασκευής των υδατοφραγμάτων, ή λιμενικών έργων (κρηπίδωσης), με κλιμακωτή διάταξη, αυξάνοντας προοδευτικά  προς τα κάτω το πάχος του φράγματος.
Δείτε επίσης
Κατηγορία:Υδροστατική Κατηγορία:Πίεση
Ελένη Βασιλείου
Η Ελένη Βασιλείου, γεννημένη στις 29 Ιουλίου 1974 στη Νίκαια Αττικής, είναι Ελληνίδα πρώην διεθνής καλαθοσφαιρίστρια. Διαθέτοντας ύψος 1,87 μέτρα αγωνιζόταν στη θέση του Power Forward.
Βιογραφικά στοιχεία
Η Βασιλείου ξεκίνησε την καριέρα της στον Ιωνικό Νικαίας, κατόπιν πήρε μεταγραφή στον Α.Ο. Σπόρτιγκ Αθηνών και μετέπειτα συνέχισε στην ομάδα του Δ.Α.Σ. Άνω Λιοσίων. Επόμενος σταθμός της ήταν ο Πανιώνιος Σμύρνης, ενώ το 2009 έλαβε μεταγραφή για τη νεοφώτιστη ομάδα της Α1 Εθνικής Φ.Ε.Α. Το καλοκαίρι του 2010 ανανέωσε το συμβόλαιό της με τον αθηναϊκό σύλλογο.
Η Βασιλείου κατέχει το ρεκόρ των περισσότερων συμμετοχών σε τελικό Κυπελλου Ελλάδος, 8 στο σύνολο (οι έξι από τις οποίες ήταν με την φανέλα του Σπόρτιγκ, μία με το Δ.Α.Σ.Α.Λ. και μία με τη Φ.Ε.Α.) Σε τρεις από αυτές τις περιπτώσεις έχει κατακτήσει και το τρόπαιο (Σπόρτιγκ 2, ΔΑΣΑΛ 1). Έχει αναδειχτεί δύο φορές MVP της διοργάνωσης, ενώ κατάσσεται δεύτερη, πίσω από τη Δήμητρα Καλέντζου, στο σύνολο πόντων σε τελικό.
Μετρά 155 συμμετοχές με το εθνόσημο, 100 από τις οποίες στην Εθνική Ελλάδος Γυναικών, με 246 πόντους στο ενεργητικό της. Έχει συμμετάσχει στους Μεσογειακούς Αγώνες του 1997, καθώς και στους Θερινούς Ολυμπιακούς Αγώνες 2004 στην Αθήνα. Επίσης έχει αποτελέσει μέλος των ομάδων που έλαβαν μέρος στο Ευρωπαϊκό Πρωτάθλημα Καλαθοσφαίρισης (EuroBasket) του 2003, 2005 και 2007.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες της εθνικής Ελλάδος κορασίδων Κατηγορία:Καλαθοσφαιρίστριες της εθνικής Ελλάδος νεανίδων Κατηγορία:Καλαθοσφαιρίστριες Ιωνικού Νικαίας Κατηγορία:Καλαθοσφαιρίστριες ΔΑΣΑΛ Κατηγορία:Καλαθοσφαιρίστριες Πανιωνίου Κατηγορία:Καλαθοσφαιρίστριες Σπόρτιγκ Κατηγορία:Καλαθοσφαιρίστριες ΦΕΑ Κατηγορία:Καλαθοσφαιρίστριες Τερψιθέας Γλυφάδας Κατηγορία:Πάουερ φόργουορντ Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Παναγιώτης Σιφναίος
Ο Παναγιώτης Σιφναίος (1904 - 1979) ήταν Έλληνας πολιτικός και δημοσιογράφος.
Βιογραφικά στοιχεία
Γεννήθηκε στην Κωνσταντινούπολη. Ήταν διδάκτωρ της Νομικής και των πολιτικών επιστημών του Πανεπιστημίου των Παρισίων. Κατά τη διάρκεια της Κατοχής ίδρυσε τις αντιστασιακές οργανώσεις Πανελλήνιος Απελευθερωτικός Συνασπισμός & Εθνική Δράση και το 1943 διέφυγε στην Αίγυπτο. Υπήρξε σχολιαστής ελληνικών εκπομπών του ραδιοσταθμού του Καΐρου, γενικός διευθυντής του Εθνικού Ιδρύματος Ραδιοφωνίας (1945 - 1947) και εκδότης της εφημερίδας "Στρατιωτικά Νέα". Ασχολήθηκε με την πολιτική εκλεγόμενος το 1952 βουλευτής Λέσβου με τον Συναγερμό του Αλέξανδρου Παπάγου, από τον οποίο όμως αποχώρησε ακολουθώντας τον Σπυρίδωνα Μαρκεζίνη, του οποίου υπήρξε στενός φίλος και συνεργάτης.
Απεβίωσε στην Αθήνα και κηδεύτηκε στις 8 Απριλίου 1979 από τον ιερό ναό του Πρώτου Νεκροταφείου Αθηνών. .
Ντίνσλακεν
Το Ντίνσλακεν (γερμανικά:  Dinslaken) είναι πόλη της Γερμανίας. Βρίσκεται στο βορειοδυτικό μέρος της κοιλάδας του Ρουρ, στο ομόσπονδο κρατίδιο της Βόρειας Ρηνανίας-Βεστφαλίας. Διοικητικά ανήκει στην περιφέρεια Ντίσελντορφ.
Παναγιώτης Σιφναίος
Αναφορές
Κατηγορία:Έλληνες υπουργοί Προεδρίας Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Υπουργοί την περίοδο της στρατιωτικής δικτατορίας (1967-1974)
Ντίνσλακεν
Χωρική κατάσταση
Το Ντίνσλακεν έχει περίπου ίδια απόσταση (13 χλμ.) από τις πόλεις Όμπερχαουζεν στα νοτιοανατολικά και το Βέζελ στα βορειοδυτικά. Η συνολική έκταση της πόλης ανέρχεται στα 48 τ.χλμ.. Επεκτείνεται 8,5 χλμ. από βορρά στο νότο και 12,4 χλμ. από την ανατολή στη δύση. Το ανώτατο σημείο βρίσκεται στα 113 μ. και το χαμηλότερο στα 20,5 μ. άνω της θάλασσας.
Διοικητική διαίρεση
Η έκταση της πόλης διαιρείται σε έξι περιοχές.
Εξωτερικοί σύνδεσμοι
Κατηγορία:Κωμοπόλεις της Γερμανίας Κατηγορία:Πόλεις της Βόρειας Ρηνανίας-Βεστφαλίας
Κιλαουέα
thumb|250px|Ο κρατήρας Πουόο Το Κιλαουέα (χαβαϊανή γλώσσα: Kīlauea) είναι ηφαίστειο της νήσου Χαβάης και ένα από τα πέντε ασπιδωτά ηφαίστεια που αποτελούν το νησί. Το όνομα Κιλαουέα σημαίνει «αυτός που διασκορπίζεται» ή «που γρήγορα εξαπλώνεται» στην γλώσσα της Χαβάης και αναφέρεται στα συχνά ξεσπάσματα λάβας.
Το Κιλαουέα είναι ένα από τα πιο ενεργά ηφαίστεια στον πλανήτη και μια πολύτιμη πηγή πληροφοριών για τους ηφαιστειολόγους που είναι σε θέση να μελετήσουν από κοντά τις αποκλειστικά μη-βίαιες διαχυτικές εκρήξεις. Λάβα ηλικίας μικρότερης των 1000 ετών καλύπτει το 90% του Κιλαουέα.
Ο κώνος Πουόο συνεχώς εκρήγνυτο στην ανατολική ζώνη ρήγματος από το 1983 έως το 2018, καθιστώντας την τη μεγαλύτερη έκρηξη ζώνης ρήγματος τα τελευταία 200 χρόνια. Τριάντα πέντε εκρήξεις έλαβαν χώρα από το 1952, μη συμπεριλαμβανομένου της πιο πρόσφατης έκρηξης. Από το 2008, οι αυξανόμενες εκπομπές διοξειδίου του θείου από τον κρατήρα Χαλεμαούμαου (Halemaumau) στη κορυφή του Κιλαουέα έχουν οδηγήσει σε αυξημένα επίπεδα ηφαιστειακού νέφους, εγείροντας ανησυχίες για την ποιότητα του αέρα. Βρίσκεται μέσα στο Εθνικό Πάρκο Ηφαιστείων της Χαβάης και ως αποτέλεσμα το επισκέπτονται εκατομμύρια τουρίστες κάθε χρόνο, καθιστώντας το το πιο πολυσύχναστο αξιοθέατο στη Χαβάη και το πιο επισκεφθέν ηφαίστειο στον κόσμο.
Παρά την σχετική ασφάλεια για τους ερευνητές και τους επισκέπτες, το Κιλαουέα θεωρήθηκε από τη Γεωλογικό Ινστιτούτο των Ηνωμένων Πολιτειών (USGS) ως το πιο επικίνδυνο ηφαίστειο στις ΗΠΑ το 2018. Υπάρχουν αναφορές για θανάτους ντόπιων μαχητών το 1790 εξαιτίας του ηφαιστείου. Το 2010-2011, η λάβα κατέστρεψε πολλά σπίτια στην περιοχή Καλαπάνα. Το Μάρτιο του 2012, λάβα από το Κιλαουέα ολοκλήρωσε την καταστροφή της συνοικίας των Βασιλικών Κήπων (Royal Gardens Subdivision) όταν λάβα έκαψε και το τελευταίο εναπομείναν σπίτι εκεί,, ενώ το 2018 κατέστρεψε εκ νέου κατοικίες πιο ανατολικά. Το ηφαιστειακό επεισόδιο του 2018 επέφερε μεγάλη εκροή λάβας στα ανατολικά και σημαντικές αλλαγές στους κρατήρες Χαλεμαούμαου και Πουόο. Μετά το τέλος της έκρηξης του 2018 παρατηρήθηκε δημιουργία λίμνης νερού στο βάθος του κρατήρα Χαλεμαούμαου, πράγμα το οποίο θα μπορούσε να οδηγήσει σε αλλαγή του τύπου των μελλοντικών εκρήξεων σε πιο βίαιες, και την παράλληλη δημιουργία ηφαιστειακής σκόνης, λόγω της αλληλεπίδρασης του νερού με το καυτό μάγμα, όπως είχε συμβεί και στο παρελθόν. Αυτό δεν συνέβη τελικά, αφού στις 20 Δεκεμβρίου του 2020 ξεκίνησε νέα διάχυση λάβας από τον ίδιο κρατήρα, που οδήγησε σε εξάτμιση της λίμνης νερού χωρίς έκρηξη και αντικατάστασή της από λίμνη λάβας. Σύμφωνα με το Γεωλογικό Ινστιτούτο των ΗΠΑ, το επίπεδο ηφαιστειακού συναγερμού για το Κιλαουέα τον Δεκέμβριο του 2020 ήταν «Προσοχή».
Το Κιλαουέα δημιουργήθηκε τα τελευταία 300.000 με 600.000 χρόνια από το θερμό σημείο της Χαβάης. Αν και δεν είναι το νεότερο ηφαίστειο που έχει δημιουργηθεί από το θερμό σημείο, είναι το νεότερο ηφαίστειο που βρίσκεται πάνω από την επιφάνεια της θάλασσας, αφού η κορυφή του υπεράκτιου ηφαιστείου Λοΐχι βρίσκεται 1.150 μέτρα κάτω από την επιφάνεια της θάλασσας. Επειδή το Κιλαουέα δεν σχηματίζει βουνό από μόνο του αλλά μόνο ένα εξόγκωμα με ύψος 1.277 μέτρα, σε συνδυασμό με το γεγονός ότι βρίσκεται στη πλαγιά του μεγαλύτερου Μάουνα Λόα, οδήγησαν τους επιστήμονες να υποθέσουν ότι το Κιλαουέα ήταν μέρος του Μάουνα Λόα. Όμως η σύσταση της λάβας των δύο ηφαιστείων διαφέρει, κάτι που είναι εφικτό μόνο αν τα δύο ηφαίστεια έχουν διαφορετικούς θαλάμους μάγματος.
Εξωτερικοί σύνδεσμοι
Κατηγορία:Χαβάη Κατηγορία:Ηφαίστεια της Ωκεανίας Κατηγορία:Ηφαίστεια των ΗΠΑ
Λουί Ρουαγκασόρε
Ο Πρίγκιπας Λουί Ρουαγκασόρε (Louis Rwagasore, 10 Ιανουαρίου 1932-13 Οκτωβρίου 1961) ήταν εθνικιστής πολιτικός από το Μπουρούντι. Χρημάτισε πρωθυπουργός της χώρας μόλις για έναν μήνα, από το Σεπτέμβριο του 1961 ως τη δολοφονία του. Ανήκε στη φυλή Τούτσι.
Πολιτική δραστηριότητα
Ήταν γιος του Βασιλιά (Mwami) Μουαμπούτσα Δ΄. Σπούδασε για μικρή χρονική περίοδο στο Βέλγιο και έφυγε για να συντονίσει το αντιαποικιακό κίνημα της πατρίδας του, στη δεκαετία του ' 50. Το 1958 το Βέλγιο απαγόρευσε τους αφρικανικούς συνεταιρισμούς που είχε ο ίδιος ιδρύσει, σε μια προσπάθεια για την ενθάρρυνση της οικονομικής ανεξαρτησίας.
Την ίδια χρονιά ο Ρουαγκασόρε ίδρυσε το εθνικιστικό πολιτικό κίνημα με την ονομασία UPRONA (Ένωση για την Εθνική Πρόοδο). Ο πατέρας του τον προήγαγε στο αξίωμα του αρχηγού της Μπουτανιερέρα, όμως ο Ρουαγκασόρε αρνήθηκε τη θέση, επιθυμώντας να αφοσιωθεί στον αγώνα για την ανεξαρτησία. Παντρεύτηκε μια γυναίκα από τη φυλή Χούτου και το γεγονός εκείνο έφερε ελπίδα ότι θα γεφυρώνονταν οι διαφορές μεταξύ των δύο φυλών (Χούτου και Τούτσι). Το Μάρτιο του 1960 συνήλθε το πρώτο συνέδριο του UPRONA, στη διάρκεια του οποίου απαιτήθηκε η πλήρης ανεξαρτησία και ο τοπικός πληθυσμός κλήθηκε να μην αγοράζει από βελγικά καταστήματα και να αρνηθεί να καταβάλει φόρους. Εξαιτίας αυτής της εκστρατείας για πολιτική ανυπακοή, τέθηκε σε κατ' οίκον περιορισμό. Έπειτα από πιέσεις, ο εθνικιστής πολιτικός αποφυλακίστηκε.
Πρωθυπουργός
Παρά τις δυσκολίες, το UPRONA κέρδισε καθαρή νίκη στις εκλογές για την Νομοθετική Συνέλευση της αποικίας το φθινόπωρο του 1961, κερδίζοντας 80% των ψήφων και 58 επί συνόλου 64 έδρες Την επομένη των εκλογών, ο Ρουαγκασόρε ανακηρύχθηκε πρωθυπουργός, με εντολή να προετοιμάσει τη χώρα για την ανεξαρτησία.
Δολοφονία
Μόλις δύο εβδομάδες αργότερα, στις 13 Οκτωβρίου του 1961, ο πρωθυπουργός δολοφονήθηκε ενώ δειπνούσε στο ξενοδοχείο Τανγκανίκα από έναν Έλληνα, ονόματι Ζαν (Ιωάννης) Καγεώργης, ο οποίος φέρεται να πληρώθηκε για να εκτελέσει την πράξη αυτή από το φιλοβελγικό Χριστιανοδημοκρατικό Κόμμα του Μπουρούντι (PDC). Αργότερα ξέσπασαν εθνοφυλετικές συγκρούσεις ανάμεσα στις παρατάξεις του UPRONA που ήταν Τούτσι και ανάμεσα σε εκείνες που ήταν Χούτου. Ο Ζαν Καγεώργης, έχοντας γεννηθεί και μεγαλώσει στο Μπουρούντι, εκτελέστηκε για αυτή του την πράξη στις 30 Ιουνίου 1962.
Οι κάτοικοι του Μπουρούντι αναγνωρίζοντάς τον Λουί Ρουαγκασόρε ως εθνικό ήρωα έδωσαν το όνομά του στο στάδιο χωρητικότητας 22.000 ατόμων (χρησιμοποιείται κυρίως για αγώνες ποδοσφαίρου) στην Μπουζουμπούρα.
Εξωτερικοί σύνδεσμοι
Ρουαγκα
Βρετανική Εταιρεία Ανατολικών Ινδιών
Η Εταιρεία Ανατολικών Ινδιών (αγγλικά: East India Company, EIC), γνωστή και ως Αγγλική ή Βρετανική Εταιρεία Ανατολικών Ινδιών, ήταν οικονομικός οργανισμός που ιδρύθηκε τον 16ο αιώνα.
Η προϊστορία
Η σημαντική ανταλλακτική αξία του πιπεριού αλλά και το ότι χρησιμοποιείτο ως βασικό συστατικό για την φαρμακευτική, αύξαναν τη ζήτησή του και την αξία του. Το 1580 ιδρύθηκε στο Λονδίνο μια Συντεχνία Πιπεριού με σκοπό τη ρύθμιση του εμπορίου. Τον 16ο αιώνα το εμπόριο αυτού του είδους διεξαγόταν από τους Πορτογάλους και τους Ολλανδούς. Η άνοδος της τιμής του στα χρηματιστήρια της Αμβέρσας έκανε τους Άγγλους να προσανατολιστούν προς τη λύση να προμηθευτούν οι ίδιοι το πολύτιμο αυτό μπαχαρικό.
Από τους Εμπορικούς τυχοδιώκτες στην Εταιρεία Ανατολικών Ινδιών
Στα 1505 συστήνεται η εταιρεία Εμπορικοί Τυχοδιώκτες για την εμπορία του μαλλιού στην Εγγύς Ανατολή. Το 1527 εξασφαλίζει την έγκριση του Ερρίκου Η' να μεταβούν στις Ινδίες, μα αποτυγχάνουν. Το 1583 οι Άγγλοι έμποροι Τζων Νιούμπερυ, Ραλφ Φιτς, Τζαίημς Στόρρυ, Ουίλιαμ Λίντς ξεκινούν για να φτάσουν στις Ινδίες εφοδιασμένοι μάλιστα με επιστολή από την Ελισάβετ Α΄ προς τον Μογγόλο αυτοκράτορα της Ινδίας Ακμπάρ. Όταν γύρισε μόνος του ο Φιτς περιέγραψε τον πλούτο και την χλιδή της αυλής του Ακμπάρ.
Το 1599 συστήνεται μια νέα εταιρεία από τους Εμπορικούς τυχοδιώκτες, αιτείται εμπορικών προνομίων από την Βασίλισσα Ελισάβετ Α΄ και τα λαμβάνει στις 31 Δεκεμβρίου του 1600
Η ίδρυση της Εταιρείας
thumb|left|210px|Η πρόσοψη του Leadenhall Street, όπως ζωγραφίστηκε από Henry Holland και Richard Jupp στα 1796–1800
Η ονομασία της Εταιρείας ήταν Ο Διοικητής και η Εταιρεία των εμπόρων του Λονδίνου των συναλλασσομένων με τις Ανατολικές Ινδίες. Για 15 χρόνια είχε το αποκλειστικό δικαίωμα του εμπορίου με τις Ανατολικές Ινδίες, χωρίς παρεμβάσεις του στέμματος.
Η Εταιρία αποτελείτο από έναν διοικητή και εικοσιτέσσερις διευθυντές. Πρώτος διοικητής ήταν ο σερ Τόμας Σμάιθ, στο σπίτι του οποίου εγκαταστάθηκαν αρχικά τα γραφεία της. Όμως στα 1621 νοικιάστηκε άλλο κτήριο, το Κρόσμπυ Χωλ, από τον λόρδο Νορθάμπτον και το 1647 εγκαταστάθηκαν μόνιμα στην Λήντενχωλ Στρητ.
Η αρχική Βασιλική εξουσιοδότηση επέτρεπε στην Εταιρεία να εμπορεύεται μεταξύ του Ακρωτηρίου της Καλής Ελπίδος και του Πορθμού του Μαγγελάνου με έξι πλοία. Όμως το αρχικό κεφάλαιο της Εταιρείας, το οποίο ανερχόταν στο ποσό των 68.000 λιρών σε μετοχές των 50 λιρών, επαρκούσε μόνο για την αγορά, εξοπλισμό και επάνδρωση 4 πλοίων και για ένα ταξίδι.
Τα πρώτα ταξίδια
thumb|175px|Ο [[Τζαίημς Λάνκαστερ υπό τη διοίκηση του οποίου απέπλευσε για τις Ινδίες ο πρώτος στόλος της EIC το 1601]]
Τα τέσσερα αυτά πλοία απέπλευσαν στις 13 Φεβρουαρίου του 1601 υπό τη διοίκηση του Τζαίημς Λάνκαστερ ενώ πραγματοποιήθηκε και ένα δεύτερο ταξίδι. Το κέρδη που αποκόμισαν από τη μεταφορά συνολικά 1.000.000 λιμπρών πιπεριού ήταν τεράστια. Το 1607 νέα αποστολή έφτασε στις Ινδίες και συγκεκριμένα στο λιμάνι Σουράτ, αυτή τη φορά με σχέδια για την δημιουργία αποθήκης και εμπορικού σταθμού. Αν και βολιδοσκοπήθηκε σχετικά αλλά και δωροδοκήθηκε ο τοπικός διοικητής τελικά δεν επιτεύχθηκε κάτι. Το σχετικό αίτημα έπρεπε να διαβιβασθεί στον ίδιο τον αυτοκράτορα στην Άγκρα.
To 1609 ο βασιλιάς Ιάκωβος Α' ανανεώνει τα προνόμια στην Εταιρεία.
thumb|175px|Ο σερ Τόμας Ρόου thumb|175px|[[Ρουπία της Βρετανικής Εταιρείας Ανατολικής Ινδίας, 1840.]]
Στα 1615 ο σερ Τόμας Ρόου απεστάλη στις Ινδίες ως επίσημος διαπιστευμένος πρεσβευτής εξασφαλίζοντας προνόμια για την μικρή αγγλική παροικία στο Σουράτ.
Εξωτερικοί σύνδεσμοι
Κατηγορία:Ιστορία του Βασιλείου της Αγγλίας Κατηγορία:Ιστορία της Μεγάλης Βρετανίας Κατηγορία:Ιστορία του Ηνωμένου Βασιλείου Κατηγορία:Επιχειρήσεις του Ηνωμένου Βασιλείου
Τσαρλς Ρόμπερτ Κόκρελ
Ο Τσαρλς Ρόμπερτ Κόκρελ (Λονδίνο, 1788 – 1863) ήταν Άγγλος αρχιτέκτονας, αρχαιόφιλος και αρχαιοκάπηλος.
Σύντομη βιογραφία
Ο Τσαρλς Ρόμπερτ Κόκρελ (Charles Robert Cockerell) γεννήθηκε στο Λονδίνο στις 27 Απριλίου 1788. Ήταν γιος αρχιτέκτονα και σπούδασε και αυτός αρχιτεκτονική. Μετά το ταξίδι του στην «Ανατολή», ο Κόκρελ επέστρεψε στην Αγγλία και έγινε ένας από τους διαπρεπέστερους αρχιτέκτονες, καθηγητής της αρχιτεκτονικής στη Βασιλική Ακαδημία και πρόεδρος του Βασιλικού Ινστιτούτου Αρχιτεκτονικής. Ήταν ο αρχιτέκτονας του γνωστού Ασμόλειου Μουσείου και του Ινστιτούτου Τεϋλόριαν (Taylorian) στην Οξφόρδη. Από το 1833 ήταν ο αρχιτέκτονας της Τράπεζας της Αγγλίας και έκτισε αρκετά κτήρια της Τράπεζας στην Αγγλία μέχρι το 1854. Το 1828 παντρεύτηκε την κατά 15 χρόνια νεότερή του Άννα Μαρία Ρένη (Anna Maria Rennie), κόρη του γνωστού Σκωτσέζου μηχανικού Τζών Ρένη, με την οποία απέκτησαν δέκα παιδιά. Πέθανε στο Λονδίνο το 1863, στα 75 του χρόνια.
Το ταξίδι του στην Ελλάδα
Την άνοιξη του 1810, στα 22 του χρόνια, ο Κόκρελ ήρθε στην Ελλάδα για να συναντήσει τους συνεργάτες του αρχαιοκάπηλους. Τα έξοδα του ταξιδιού του Κόκρελ ανέλαβε να καλύψει ο υπουργός των εξωτερικών της Αγγλίας Ουίλιαμ Χάμιλτον (William Hamilton), αναθέτοντάς του καθήκοντα βασιλικού αγγελιαφόρου. Ο Χάμιλτον, οικογενειακός φίλος των Κόκρελ, τον διόρισε έκτακτο κομιστή εγγράφων για τον αγγλικό στόλο της Μεσογείου. Η «συμμορία» των αρχαιοκάπηλων επιστημόνων συναντήθηκε στην Αθήνα και αποτελείτο από τον Εσθονό αρχαιολόγο και καλλιτέχνη, βαρώνο Όττο Μάγκνους φον Στάκελμπεργκ, το Γερμανό ζωγράφο και αρχιτέκτονα, βαρώνο Καρλ Χάλλερ φον Χάλλερσταϊν, τον Αυστριακό ζωγράφο Γκέοργκ Κρίστιαν Γκρόπιους (Georg Christian Gropius) ο οποίος αργότερα, το 1816, διορίστηκε πρόξενος της Αυστρίας στην Αθήνα, το Βαυαρό von Haken, το Γερμανό ζωγράφο από τη Βυρτεμβέργη Γιάκομπ Λινκ, το Δανό αρχαιολόγο και φιλόλογο Πήτερ Ούλουφ Μπρόντστεντ και τον συμπατριώτη του φιλόλογο και μουσικό Γκέοργκ Κοές (δανικά: Georg Hendrick Carl Koës), τον Άγγλο Τζων Φόστερ από το Λίβερπουλ και φυσικά τον Κόκρελ. Ο Κόκρελ μαζί με τους Χάλλερ φον Χάλλερσταϊν, Γιάκομπ Λινκ και Τζων Φόστερ ήταν αυτοί που ανέσκαψαν και έκλεψαν τα γλυπτά των αετωμάτων του ναού της Αφαίας Αθηνάς στην Αίγινα, τα οποία κατέληξαν στη Γλυπτοθήκη του Μονάχου μετά από πολλές διαβουλεύσεις και περιπλοκές και αφού πληρώθηκε ως αντίτιμο στη «δημοπρασία» το κολοσσιαίο για την εποχή εκείνη ποσό των 70.000 φιορινιών.
Το ημερολόγιό του
Το 1903, σαράντα χρόνια μετά το θάνατο του Κόκρελ, ο νεότερος γιος του, Samuel Pepys Cockerell (1844–1921), εξέδωσε στο Λονδίνο το ημερολόγιο του πατέρα του με τίτλο ''Ταξίδια στη νότια Ευρώπη και την Ανατολή, 1810–1817. Το Ημερολόγιο του C. R. Cockerell'' (Travels in southern Europe and the Levant, 1810–1817. The Journal of C. R. Cockerell). Στην εισαγωγή της έκδοσης ο γιος τού Κόκρελ αναφέρεται στις δυσκολίες που αντιμετώπισε στην επιμέλεια των κειμένων του ημερολογίου του πατέρα του, ενός νέου 22 χρόνων που απεχθάνονταν και δεν είχε καθόλου έφεση προς το γράψιμο. Καταλήγει ότι τα υπέροχα σκίτσα του αρχιτέκτονα πατέρα του είναι αυτά που αποτελούν το πραγματικό ημερολόγιό του. 13 σκίτσα του Cockerell, το ένα από αυτά δισέλιδο, εικονογραφούν το βιβλίο του Τόμας Χιούζ «Travels in Sicily, Greece and Albania».
Εξωτερικοί σύνδεσμοι
Κατηγορία:Άγγλοι συγγραφείς Κατηγορία:Φιλέλληνες Κατηγορία:Άγγλοι περιηγητές Κατηγορία:Άγγλοι αρχιτέκτονες
Κατάλογος τεχνητών γλωσσών
Ο κατάλογος τεχνητών γλωσσών είναι ταξινομημένος κατά αλφαβητική σειρά των ονομάτων των γλωσσών.
Υ
*
Δήμος Λόζοβο
Γεωγραφία
Ο Δήμος Λόζοβο συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Περιφέρεια Βάρνταρ
SS-21 Scarab
Το SS-21 Scarab είναι τακτικός βαλλιστικός πύραυλος από επιφάνεια σε επιφάνεια πρώην σοβιετικής και νυν ρωσικής παραγωγής. Ο δείκτης συστήματος (δείκτης «GRAU») των ρωσικών ενόπλων δυνάμεων είναι 9K79 Totschka (ρωσ. «στίγμα»). Το κατευθυνόμενο όπλο φέρει την ονομασία 9M79.
Κατηγορία:Όπλα Κατηγορία:Πύραυλοι
Χρήστος Βασιλείου
Ο Χρήστος Βασιλείου (γεν. Αγρίνιο, 1961) είναι πρώην διεθνής Έλληνας ποδοσφαιριστής -που αγωνιζόταν σαν αμυντικός- και νυν προπονητής ποδοσφαίρου. Ξεκίνησε την καριέρα του από τον Παναιτωλικό σε μικρή ηλικία και το καλοκαίρι του 1983 μετεγγράφηκε στον Παναθηναϊκό.
Με την ομάδα του "τριφυλλιού" έπαιξε για δυο χρονιές στην Α΄ Εθνική κατηγορία (1983-84 και 1984-85), χωρίς να γίνει βασικός (συνολικά 6 συμμετοχές), ωστόσο κατέκτησε ένα νταμπλ (1984). Το καλοκαίρι του 1985 παραχωρήθηκε σαν δανεικός στον ΟΦΗ, όπου έπαιξε δυο χρόνια (1985-86 και 1986-87), με πλήρη παρουσία (55 συμμετοχές, 1 γκολ) αναδεικνυόμενος Κυπελλούχος Ελλάδας (1987). Επέστρεψε στον ΠΑΟ αλλά δεν έμεινε πολύ. Το 1987-88 αγωνίσθηκε σε αγώνες του Κυπέλλου ΟΥΕΦΑ και είχε 23 συμμετοχές στο πρωτάθλημα. Το Δεκέμβριο του 1988 (μόνο 2 παρουσίες με ΠΑΟ στη σεζόν) μετεγγράφηκε στον Απόλλωνα Αθηνών (16 συμμετοχές, 2 γκολ), ενώ ένα ακριβώς χρόνο μετά αποτέλεσε στέλεχος του Ολ. Βόλου (8 συμμετοχές), πάντα στη μεγάλη κατηγορία.
Συνολικά έλαβε μέρος σε 110 παιχνίδια της Α΄Εθνικής, ενώ ακόμη έπαιξε στη Β΄ και τη Δ΄Εθνική, με την ΕΑΡ και τη Ζάκυνθο, αντίστοιχα.
Είναι μια φορά διεθνής και συγκεκριμένα στη φιλική αναμέτρηση Ισπανία-Ελλάδα (3-1), που έγινε στις 24 Σεπτεμβρίου του 1986 στο Χιχόν, όταν πέρασε σαν αλλαγή.
Σαν προπονητής, έχει εργασθεί στις ομάδες Παναιτωλικός, Φωκικός, Ζάκυνθο, ΠΑΣ Πρέβεζα, Βόνιτσα, Ήφαιστο Αγρινίου, ΑΕ Μεσολογγίου, Επισκοπή, Όμηρο Νεοχωρίου κ.α. Η μεγαλύτερή του επιτυχία σημειώθηκε το 2008-09, όταν ανέβασε τον Πλατανιά Χανίων στη Γ΄ Εθνική.
Πηγές
Κατηγορία:Έλληνες προπονητές ποδοσφαίρου Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές ΟΦΗ Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Παναιτωλικού Κατηγορία:Προπονητές ποδοσφαίρου Α.Π.Σ. Ζακύνθου
1608 Μουνιόθ
Ο Μουνιόθ (Muñoz) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,679. Ανακαλύφθηκε το 1951 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά του προς τιμή του F. A. Muñoz, ενός βοηθού στο Αστεροσκοπείο της Λα Πλάτα που επί πολλά χρόνια εκτελούσε παρατηρήσεις μικρών πλανητών και υπολογισμούς των τροχιών τους.
Φυσικά χαρακτηριστικά
Τα φυσικά χαρακτηριστικά του Μουνιόθ είναι άγνωστα.
Εξωτερικοί σύνδεσμοι
Μουνιόθ
2870 Χάουπτ
Ο Χάουπτ (Haupt) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αυστριακού αστρονόμου Χέρμαν Χάουπτ (1873–1959).
Φυσικά χαρακτηριστικά
Τα κυρίως φυσικά χαρακτηριστικά του Χάουπτ είναι άγνωστα. Ο Χάουπτ περιστρέφεται γύρω από τον εαυτό του μία φορά κάθε 274 ώρες (11,4 γήινες ημέρες), μία εξαιρετικά αργή περιστροφή για αστεροειδή.
Εξωτερικοί σύνδεσμοι-πηγές
Χαουπτ
Χαργκέισα
Η Χαργκέισα (σομαλικά: Hargeysa, αραβικά: هرجيسا}}, αγγλικά: Hargeisa) είναι πρωτεύουσα της de facto ανεξάρτητης δημοκρατίας της Σομαλιλάνδης (που δεν αναγνωρίζεται ως αυτόνομη περιοχή της Σομαλίας από καμία χώρα και κανέναν διεθνή οργανισμό) και δεύτερη μεγαλύτερη πόλη της χώρας μετά την πρωτεύουσα, την Μογκαντίσου. Κατά τη διάρκεια του Μεσαίωνα, η Χαργκέισα ήταν τμήμα του Σουλτανάτου του Αντάλ. Αργότερα η πόλη διαδέχθηκε την Μπερμπέρα ως η πρωτεύουσα του προτεκτοράτου της βρετανικής Σομαλιλάνδης το 1941. Το 1960, το προτεκτοράτο κέρδισε την ανεξαρτησία του και ενώθηκε με την ιταλική Σομαλιλάνδη πέντε ημέρες αργότερα και δημιούργησε τη Δημοκρατία της Σομαλίας.
Εξωτερικοί σύνδεσμοι
Κατηγορία:Γεωγραφία της Σομαλίας Κατηγορία:Σομαλιλάνδη
Telnet
Το Telnet, ακρωνύμιο των αγγλικών λέξεων TELecommunication NETwork, είναι ένα πρωτόκολλο επικοινωνίας διασυνδεδεμένων (σε δίκτυο) υπολογιστών. Δημιουργήθηκε αρχικά ως πρωτόκολλο επικοινωνίας σε τοπικά δίκτυα το 1969 και επεκτάθηκε και στο Διαδίκτυο το 1975. Ο όρος καλύπτει επίσης την υπηρεσία του Διαδικτύου αλλά και το λογισμικό που την υποστηρίζει. Με το Telnet ο χρήστης που συνδέεται με κάποιον υπολογιστή μπορεί να τον "ελέγχει" (όσο του επιτρέπεται από το διαχειριστή της υπηρεσίας/δικτύου) σαν να ήταν καθισμένος σε κάποιο τερματικό του. Αυτό, πρακτικά, σημαίνει ότι από ένα προσωπικό υπολογιστή με λειτουργικό σύστημα Windows, ο χρήστης μπορεί να χειριστεί έναν υπολογιστή με λειτουργικό σύστημα Unix.
Αν και στο Διαδίκτυο δεν είναι πλέον ιδιαίτερα δημοφιλής υπηρεσία (το βοηθητικό πρόγραμμα Telnet.exe έχει αφαιρεθεί από την εξ ορισμού εγκατάσταση των Windows Vista), χρησιμοποιείται από τεχνικούς για τον έλεγχο άλλων πρωτοκόλλων, όπως το SMTP, το POP3 κτλ. Χρησιμοποιείται επίσης πολύ από μεγάλους υπολογιστές (mainframes) εκπαιδευτικών ιδρυμάτων, μεγάλων εταιρειών και παρόμοιων φορέων, επειδή, όπως προαναφέρθηκε, παρέχει εξαιρετικές δυνατότητες ελέγχου στα επιμέρους στοιχεία ενός δικτύου. Για το σημερινό χρήστη ιδιαίτερα χρήσιμη θα φανεί η υπηρεσία για πρόσβαση σε υλικό απομακρυσμένων βιβλιοθηκών.
Στην ειδική ιστοσελίδα για το Telnet ο χρήστης μπορεί να βρει πληροφορίες, λογισμικό και Διαδικτυακές θέσεις χρήσης του Telnet.
Ασφάλεια
Όταν το Telnet αναπτύχθηκε το 1969, οι περισσότεροι χρήστες του δικτύου ήταν σε ακαδημαϊκούς χώρους ή σε μεγάλα ιδιωτικά ή κρατικά ερευνητικά κέντρα. Σε αυτά τα περιβάλλοντα η ασφάλεια δεν ήταν κρίσιμος παράγοντας για το σχεδιασμό των πρωτοκόλλων. Την δεκαετία του 1990 ο αριθμός των χρηστών που είχαν πρόσβαση στο διαδίκτυο αυξήθηκε έτσι αυξήθηκε και ο αριθμών ατόμων που θέλουν να παραβιάσουν ηλεκτρονικούς υπολογιστές. Ειδήμονες στην ασφάλεια υπολογιστών, προτείνουν να μην χρησιμοποιείται το Telnet για απομακρυσμένες συνδέσεις:
Στην θέση του Telnet χρησιμοποιείται το Secure Shell (SSH) πρωτόκολλο το οποίο αρχικά αναπτύχθηκε το 1995. Το SSH παρέχει σχεδόν την ίδια λειτουργικότητα με το telnet αλλά χρησιμοποιεί δυνατή κρυπτογράφηση ώστε τα ευαίσθητα δεδομένα (όνομα χρήστη και κωδικός πρόσβασης) να μην μπορούν να υποκλαπούν αλλά και πιστοποίηση αυθεντικότητας (ότι πραγματικά συνδεόμαστε με τον απομακρυσμένο Η/Υ που θέλουμε). Επεκτάσεις του πρωτοκόλλου Telnet περιλαμβάνουν το επίπεδο ασφάλεια TLS (Transport Layer Security) καθώς και το επίπεδο ελέγχου αυθεντικότητας SASL (Simple Authentication and Security Layer) τα οποία λύνουν τα προβλήματα ασφάλειας του απλού Telnet. Το πρόβλημα είναι ότι οι περισσότερες υλοποιήσεις του Telnet δεν υποστηρίζουν αυτές τις επεκτάσεις και γενικά δεν υπάρχει ενδιαφέρον επέκτασης του Telnet αφού το SSH είναι αξιόπιστο και ασφαλές για τις περισσότερες χρήσεις. Το κύριο πλεονέκτημα του TLS-Telnet είναι ότι χρησιμοποιεί πιστοποιητικά-αυθεντικότητας για την πιστοποίηση των εξυπηρετητών στον χρήστη-πελάτη όταν για πρώτη φορά συνδέεται και δεν έχει αποθηκευμένο το κλειδί πιστοποίησης του εξυπηρετητή. Ένα ελάττωμα και πρόβλημα ασφάλειας του SSH είναι ότι στην πρώτη συνεδρία-σύνδεση στον εξυπηρετητή, πρέπει να εμπιστευτείς την σύνδεση και να πάρεις το κλειδί-πιστοποιητικό από τον εξυπηρετητή (χωρίς ασφαλή σύνδεση).
Εξωτερικοί σύνδεσμοι
Κατηγορία:Πρωτόκολλα του ίντερνετ Κατηγορία:Ιστορία του Διαδικτύου Κατηγορία:Λογισμικό δικτύωσης
Κεμπιλί
Η Κεμπιλί (αραβικά: قبلي, γαλλικά: Kebili) είναι μεσόγεια πόλη της Τυνησίας. Βρίσκεται στο δυτικό κεντρικό τμήμα της χώρας, περίπου 500 χλμ. νότια της Τύνιδας, και είναι η πρωτεύουσα του ομώνυμου Κυβερνείου Κεμπιλί. Ο πληθυσμός της κατά την απογραφή του 2004 έφθασε τους 18.693 κατοίκους, καλούμενοι Κεμπιλιανοί.
Πρόκειται για μία από τις αρχαιότερες οάσεις της Τυνησίας. Βρίσκεται στις νοτιοανατολικές ακτές της λιμνολεκάνης Σοτ ελ-Τζερίντ που σήμερα λόγω της ξηρασίας έχει μεταβληθεί σε μία τεράστια αλυκή. Η ιστορία της πόλης είναι συνυφασμένη με την ιστορία της χώρας γενικότερα. Ο πληθυσμός της πόλης είναι σύμμεικτος από τρεις φυλές, τους Σαουδάραβες που έφθασαν εδώ περί το 600 (μ.Χ.), τους Βερβέρους, που θεωρούνται περισσότερο γηγενείς και τους Αφρικανούς - μαύρους που έφθασαν και παρέμειναν εδώ από της εποχής που η όαση αυτή αποτελούσε σπουδαίο κέντρο δουλεμπορίου.
Εξωτερικοί σύνδεσμοι
Κατηγορία:Πόλεις της Τυνησίας Κατηγορία:Οάσεις της Τυνησίας
Μ.Α.Σ. Ευάγγελος Μαντουλίδης
Ο Μορφωτικός Αθλητικός Σύλλογος Ευάγγελος Μαντουλίδης είναι ελληνικό αθλητικό σωματείο που δραστηριοποιείται στην περιοχή της Θέρμης, στο Νομό Θεσσαλονίκης, όπου και βρίσκεται η έδρα του, στο σχολικό συγκρότημα των Εκπαιδευτηρίων Ε. Μαντουλίδη. Επίσημο έτος ίδρυσής του είναι το 1992 και αγωνίζεται με χρώματα το σκούρο μπλε και το κίτρινο. Διατηρεί τμήματα καλαθοσφαίρισης όλων των ηλικιακών ομάδων, καθώς και ποδοσφαίρου, πετοσφαίρισης, αντισφαίρισης, τάε κβον ντο και κολύμβησης για αθλητές σχολικής ηλικίας.
Ιστορική αναδρομή
Προπάτορας του Μ.Α.Σ. Ευάγγελος Μαντουλίδης υπήρξε ο σύλλογος '''Μ.Α.Σ. Ιπποκράτης''' ο οποίος ιδρύθηκε το 1970. Το 1989, ενώ ο σύλλογος συμμετείχε στο Πρωτάθλημα της Ε' Κατηγορίας Ανδρών της Ε.ΚΑ.Σ.Θ., ανέλαβε τη χορηγία της ομάδας ο εκπαιδευτικός Ευάγγελος Μαντουλίδης, ιδρυτής και ιδιοκτήτης των Εκπαιδευτηρίων Ε. Μαντουλίδη. Το 1992 αναλαμβάνει επιπλέον τη διοίκηση του συλλόγου, ο οποίος μετονομάζεται σε '''Μ.Α.Σ. Μαντουλίδης - Ιπποκράτης'''.
Την περίοδο 1989-90 η ομάδα κατέκτησε το Πρωτάθλημα της Ε' Κατηγορίας, για να συνεχίσει την επόμενη τριετία πετυχαίνοντας μια άνοδο τη χρονιά: το 1990-91 κατέκτησε την κορυφή της Δ' Κατηγορίας, το 1991-92 της Γ' Κατηγορίας και το 1992-93 της Β' Κατηγορίας. Το καλοκαίρι του 1995 λαμβάνει το εισιτήριο για τις εθνικές κατηγορίες, όπου αγωνίζεται και σήμερα.
Την αγωνιστική περίοδο 1997-98 ο σύλλογος κατέκτησε το Πρωτάθλημα της Γ' Εθνικής Κατηγορίας, κερδίζοντας την άνοδο στη Β' Εθνική για πρώτη φορά στην ιστορία του.
Κατά την αγωνιστική περίοδο 1999-00 ο σύλλογος ολοκλήρωσε τις αγωνιστικές του υποχρεώσεις στην 6η θέση του βαθμολογικού πίνακα. Την επόμενη χρονιά, 2000-01, έχοντας συλλέξει 6 νίκες και 20 ήττες, τερμάτισε στην προτελευταία θέση της κατάταξης, γνωρίζοντας τον υποβιβασμό στη Γ' Εθνική. Την περίοδο 2001-02, ωστόσο, η ομάδα κατέκτησε εκ νέου την κορυφή του ομίλου της στη Γ' Εθνική, με 21 νίκες και 5 ήττες, λαμβάνοντας το εισιτήριο της επιστροφής στη Β' Εθνική. Το ίδιο καλοκαίρι μετονομάστηκε επίσημα σε '''Μ.Α.Σ. Μαντουλίδης'''.
Η λήξη της επόμενης αγωνιστικής περιόδου, 2002-03, βρήκε το σύλλογο στη 10η θέση του τελικού βαθμολογικού πίνακα της Β' Εθνικής, ενώ της 2003-04 μία θέση παρακάτω με αποτέλεσμα να πέσει στη Γ' Εθνική Κατηγορία. Το 2004-05, παρά την αλλαγή κατηγορίας η ομάδα βρέθηκε και πάλι στη 10η θέση.
Την αγωνιστική περίοδο 2005-06 παρατηρήθηκε βελτίωση καθώς ο Μαντουλίδης τερμάτισε στην 7η θέση της βαθμολογίας, ενώ το 2006-07 βελτίωσε τη συγκομιδή του κατά μία θέση, επίτευγμα που επανέλαβε το 2007-08 σκαρφαλώνοντας στην 5η θέση. Η καλή κατάσταση του συλλόγου επιβεβαιώθηκε τελικά την περίοδο 2008-09, οπότε και ο σύλλογος ξανααναδείχθηκε Πρωταθλητής Γ' Εθνικής με 19 νίκες και 7 ήττες (σε ισοβαθμία με τον Αίολο Τρικάλων).
Η παραμονή της ομάδας στη Β' Εθνική αυτή τη φορά υπήρξε σύντομη εφόσον την περίοδο 2009-10 τερμάτισε στο 13ο σκαλί της βαθμολογίας με 9 νίκες και 21 ήττες, γνωρίζοντας τον υποβιβασμό. Ξεκινώντας μια νέα πορεία στη Γ' Εθνική, την περίοδο 2010-11 ο Μαντουλίδης ολοκλήρωσε τις αγωνιστικές του υποχρεώσεις στην 5η θέση της βαθμολογίας. Την επόμενη χρονιά, 2011-12, τερμάτισε στην 7η θέση παραμένοντας μολαταύτα χωρίς προβλήματα στην κατηγορία. Την αγωνιστική περίοδο 2012-13, πάντα στα πλαίσια της Γ' Εθνικής, ο Μαντουλίδης συγκέντρωσε 15 νίκες και 9 ήττες με αποτέλεσμα να σκαρφαλώσει στην 4η θέση της τελικής βαθμολογίας. Την αγωνιστική περίοδο 2013-14, ο Μ.Α.Σ. Ευάγγελος Μαντουλίδης διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 11 νίκες και 13 ήττες, κατέλαβε την 7η θέση της τελικής βαθμολογίας παραμένοντας στο ίδιο Πρωτάθλημα και την επόμενη χρονιά. Την αγωνιστική περίοδο 2014-15 τερμάτισε στην 12η θέση της Γ' Εθνικής με 7 νίκες και 17 ήττες. Την αγωνιστική περίοδο 2015-16 τερμάτισε στην 9η θέση της Α' ΕΚΑΣΘ με 12 νίκες και 14 ήττες. Την αγωνιστική περίοδο 2016-17 τερμάτισε στην 10η θέση της Γ' Εθνικής με 10 νίκες και 16 ήττες. Την αγωνιστική περίοδο 2017-18 τερμάτισε στην 8η θέση της Γ' Εθνικής με 13 νίκες και 13 ήττες. Την αγωνιστική περίοδο 2018-19 τερμάτισε στην 7η θέση της Γ' Εθνικής με 11 νίκες και 13 ήττες.
Το 2017 μετονομάζεται σε Μ.Α.Σ Ευάγγελος Μαντουλίδης.
Διακεκριμένοι καλαθοσφαιριστές
Τα χρώματα της ανδρικής ομάδας και/ή των τμημάτων υποδομής έχουν φορέσει οι ακόλουθοι καλαθοσφαιριστές:
Τρέχουσα αγωνιστική περίοδος
Έδρα του συλλόγου είναι το Κλειστό Γυμναστήριο των Εκπαιδευτηρίων Ε. Μαντουλίδη, χωρητικότητας 1.000 θέσεων περίπου. Γενικός αρχηγός των τμημάτων καλαθοσφαίρισης είναι ο Ευθύμιος Χασιώτης και επικεφαλής προπονητής ο Δημήτριος Νικολαΐδης. Προπονητής της ανδρικής ομάδας για το 2019-20 είναι ο Ευστράτιος Καραμανώλης. Το ρόστερ του Μαντουλίδη για την αγωνιστική περίοδο 2019-20 συνθέτουν οι παρακάτω αθλητές:
Τμήματα υποδομής
Το εφηβικό τμήμα του συλλόγου έχει κατακτήσει δύο Πρωταθλήματα Ελλάδος και συγκεκριμένα των ετών 2005 και 2010. Επιπλέον κατέλαβε τη 2η θέση κατά το 2008 και την 3η το 2012.
Το παιδικό τμήμα του συλλόγου αποτελεί έναν από τους πολυνίκεις του θεσμού διαθέτοντας στην τροπαιοθήκη του έξι Πρωταθλήματα Ελλάδος και συγκεκριμένα των ετών 2003, 2004, 2005, 2006, 2008 και 2009. Επιπλέον κατέλαβε τη 2η θέση κατά τα έτη 2007 και 2010.
Εξωτερικοί σύνδεσμοι
__ΕΥΡΕΤΗΡΙΟ__
Κατηγορία:Αθλητικοί σύλλογοι Θεσσαλονίκης Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι αντισφαίρισης Κατηγορία:Ελληνικοί σύλλογοι ποδηλασίας Κατηγορία:Σωματεία Ε.ΚΑ.Σ.Θ. Κατηγορία:Σωματεία Ε.ΠΕ.Σ.Θ. Κατηγορία:Ιδρύσεις αθλητικών συλλόγων το 1992 Κατηγορία:Ιδρύσεις ομάδων καλαθοσφαίρισης το 1992
Τρυποφοβία
Ο όρος τρυποφοβία δηλώνει τον παθολογικό φόβο, την αηδία, την αποστροφή και τον αποτροπιασμό που νιώθουν ορισμένα άτομα στη θέα τρυπών όπως αυτές που απαντούν συνήθως σε κυψέλες, σφουγγάρια, μυρμηγκοφωλιές και κηρήθρες. Ο όρος αποτελεί αντιδάνειο από την αγγλική λέξη trypophobia που συντέθηκε το 2005. Μολονότι αρκετοί άνθρωποι ομολογούν ότι πάσχουν από αυτή, ακόμα δεν αναγνωρίζεται επισήμως ως φοβία.
Συμπτώματα
Το άτομο που πάσχει από τρυποφοβία βιώνει έντονα συμπτώματα κατά τη θέα τρυπών. Διευκρινίζεται στο σημείο αυτό ότι δεν πυροδοτούν τα συμπτώματα τρυποφοβίας όλες οι τρύπες, αλλά κυρίως οι φυσικά δημιουργημένες, μικρές, κυκλικές και πολύ κοντινά συγκεντρωμένες τρύπες που ενίοτε δεν είναι ξεκάθαρο το περιεχόμενό τους ή είναι κούφιες.
Η τρυποφοβία προκαλείται από τρύπες που βρίσκονται στο δέρμα, στο ξύλο, στο χώμα, στην τροφή, στα φυτά, στα κοράλλια, στη μούχλα, σε ξεραμένα τσόφλια σπόρων, στην κηρήθρα, στο τυρί, στο σαπούνι, αλλά ακόμα και σε φυσαλίδες και πληγές στο δέρμα. Η αντίδραση του τρυποφοβικού περιλαμβάνει έντονα και διαπεραστικά ρίγη, ανατριχίλα, τρέμουλο, φαγούρα, αηδία, εφίδρωση, κρίσεις πανικού, ταχυπαλμία, ναυτία ή αίσθηση ότι κάτι περπατάει πάνω στο δέρμα του.
Από τις περιορισμένες μελέτες που έχουν γίνει πάνω στο θέμα, εξαιτίας της δυσπιστίας των επιστημόνων για την αυθεντικότητά του, έχει αναφερθεί βάσει μαρτυριών πασχόντων ότι η φοβία μπορεί να προκαλείται από μια υποσυνείδητη ανάμνηση των κινδύνων από τους οποίους έπρεπε να προφυλαχθεί ο προϊστορικός άνθρωπος, όπως επικίνδυνα ή δηλητηριώδη ζώα. Ουσιαστικά, η αβεβαιότητα, η αμηχανία, το άγχος και η ταραχή που δημιουργεί η θέα των τρυπών οφείλεται στην άγνοια του τι υπάρχει μέσα τους, κάτι που ανάγεται στο ανθρώπινο εξελικτικό ένστικτο της προστασίας και σε ένα αντανακλαστικό απομάκρυνσης από αυτές ούτως ώστε να αποφευχθεί πιθανός κίνδυνος.
Συχνότητα
Αν και ακόμα δεν είναι ευρέως αποδεκτή ως φοβία, πολλοί άνθρωποι δηλώνουν ότι πάσχουν από αυτή ή ότι, τουλάχιστον, νιώθουν άβολα στην όψη τρυπών, ενώ ψυχολόγοι θεωρούν ότι μερικοί άνθρωποι έχουν τρυποφοβικές τάσεις, δίχως να το συνειδητοποιούν. Μία άποψη υποστηρίζει ότι η τρυποφοβία υπήρχε στο μακρινό παρελθόν ως ένστικτο προστασίας από κάποιον επικείμενο κίνδυνο και, ενώ οι περισσότεροι άνθρωποι την έχουν πλέον αποβάλει καθώς περιττεύει στο σύγχρονο κόσμο, ορισμένοι ακόμα τη διαθέτουν ως αντανακλαστικό που δεν μπορούν να ελέγξουν.
Υποσημειώσεις
Κατηγορία:Φοβίες
2871 Σόμπερ
Ο Σόμπερ (Schober) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αυστριακού αστρονόμου Χανς Γιόζεφ Σόμπερ (Hans Josef Schober).
Φυσικά χαρακτηριστικά
Τα κυρίως φυσικά χαρακτηριστικά του Σόμπερ είναι άγνωστα. Ο Σόμπερ περιστρέφεται γύρω από τον εαυτό του μία φορά κάθε 2 ώρες 52 λεπτά και 3 δευτερόεπτα, μία πολύ γρήγορη περιστροφή, ακόμα και για αστεροειδή.
Εξωτερικοί σύνδεσμοι-πηγές
Σομπερ
Μπορός
Ο Μπορός ( [bʊroːs]) είναι πόλη και η έδρα του ομώνυμου δήμου στη Σουηδία. Το 2010 είχε 66.273 κατοίκους.
Η πόλη βρίσκεται στο σημείο συνάντησης δύο σιδηροδρομικών γραμμών, μεταξύ των οποίων και του σιδηροδρόμου μεταξύ Γκέτεμποργκ και Καλμάρ, και θεωρείται συχνά ότι η σουηδική πόλη κέρδισε τα μέγιστα από το εθνικό σιδηροδρομικό δίκτυο που δημιουργήθηκε μεταξύ των ετών 1870 και 1910.
Εξωτερικοί σύνδεσμοι
Κατηγορία:Πόλεις της Σουηδίας
Ιγκόρ Τσουντίνοφ
Ο Ιγκόρ Τσουντίνοφ (Igor Vitalyevich Chudinov, κυριλλικά: Игорь Витальевич Чудинов) είναι πολιτικός από την Κιργιζία, Πρωθυπουργός της χώρας από το 2007 ως τις 21 Οκτωβρίου του 2009. Είναι ρώσος και δεν ομιλεί την κιργιζική.
Καριέρα
Γεννήθηκε στις 21 Αυγούστου του 1961 και διορίστηκε Πρωθυπουργός στις 24 Δεκεμβρίου του 2007, έπειτα από την παραίτηση του Ισκεντέρμπεκ Αϊνταραλίγιεφ. Προτού διοριστεί, υπηρέτησε ως Υπουργός Ενέργειας και Βιομηχανίας.
Στις 21 Σεπτεμβρίου 2009, ο Τσουντίνοφ ορίστηκε επίτιμος πρόεδρος του Συμβουλίου για το Εμπόριο Κιργιζίας και Βόρειας Αμερικής, σε αναγνώριση της συνεισφοράς του στον τομέα της ανάπτυξης του εμπορίου ανάμεσα στην Κιργιζία και στις ΗΠΑ και τον Καναδά.
Στις 21 Οκτωβρίου του 2009 αντικαταστάθηκε στην πρωθυπουργία από τον Ντανιγιάρ Ουσένοφ.
Εξωτερικοί σύνδεσμοι
Κατηγορία:Πρωθυπουργοί της Κιργιζίας
Μάρκο Εγκίντιο Αλλέγκρι
Ο Μάρκο Εγκίντιο Αλλέγκρι (Μarco Egidio Allegri) (... – Βενετία, 1949 ) ήταν Ιταλός εσωτεριστής. Αφιέρωσε τη ζωή του στη διάδοση του Μαρτινισμού με το όνομα "Flamelicus" αλλά και του Τεκτονισμού με την παραδοσιακή του μορφή, ως χώρου εσωτερικής αναζήτησης.
Βίος
Το 1914 εντάχθηκε στο Μαρτινιστικό Τάγμα και το 1919 έγινε μέλος του Υπάτου Συμβουλίου του, ενώ το 1945 ανέλαβε την ηγεσία του. Διαχώρισε τη θέση του από τις αλλαγές που ήθελε να κάνει στην λειτουργία του Μαρτινισμού ο Ζαν Μπρικό το 1924, διατηρώντας το Μαρτινιστικό Τάγμα στην παραδοσιακή του μορφή του ιδρυτή του Λουί-Κλωντ ντε Σαιν-Μαρτέν. Συνδέθηκε με δεσμούς φιλίας με τον σύντροφό του Γκαμπριέλε Ντ' Ανούντσιο στην εθνικιστική υπόθεση του Φιούμε/Ριέκας.
Το 1929 το φασιστικό καθεστώς τον φυλάκισε για τεκτονική προπαγάνδα, καθώς όλες οι τεκτονικές και εσωτεριστικές εταιρείες τέθηκαν εκτός νόμου. Ανέλαβε με μυητική διαδοχή τον Τεκτονικό Τύπο Μισραΐμ το 1923, καθώς και τον Τύπο Μέμφις.
Εργογραφία
Έγραψε το «Εισαγωγή στο Τεκτονικό Μυστικό».
Παραπομπές
Κατηγορία:Ιταλοί εσωτεριστές
Ταΐζ
Η Ταΐζ (αραβικά: تعز) είναι πόλη στα υψίπεδα της Υεμένης και είναι πρωτεύουσα του κυβερνείου Ταΐζ. Η Ταΐζ στην απογραφή του 2012 είχε 458.933 κατοίκους και ήταν η τρίτη μεγαλύτερη πόλη της χώρας μετά την πρωτεύουσα Σαναά και το Άντεν. Η πόλη είναι κτισμένη σε υψόμετρο 1.400 μέτρων στους πρόποδες του όρους Σούμπρ, ύψους 3.006 μέτρων. Περίπου 450 μέτρα πάνω από την πόλη υψώνεται η παλαιά ακρόπολη.
Η Ταΐζ έγινε η δεύτερη πρωτεύουσα της Υεμένης μετά τη Ζαμπίντ από τους Αγιουβίδες. Παρέμεινε πρωτεύουσα της Υεμένης μέχρι τον 15ο αιώνα, όταν η πρωτεύουσα μετακινήθηκε στη Σαναά. Μετά την διάσπαση της Οθωμανικής Αυτοκρατορίας το 1918 έγινε μέρος της ανεξάρτητης Υεμένης. Το 1948 έγινε το διοικητικό κέντρο της Υεμένης και τόπος διαμονής του Ιμάμη, μέχρι το 1962, όταν μετακινήθηκε πάλι στη Σαναά. Κατά τη διάρκεια των αναταρραχών στην Υεμένη την περίοδο 2010-2011 στην πόλη έλαβαν πολλές διαδηλώσεις που κορυφώθηκαν το Μάιο του 2011 όταν ο κυβερνητικός στρατός σκότωσε 30 με 60 άτομα. Στη συνέχεια μετά από όλο και πιο έντονες διαδηλώσεις, η πόλη καταλήφθηκε από τους αντιφρονούντες.
Παραπομπές
Κατηγορία:Πόλεις της Υεμένης
Κουίτο Κουαναβάλε
Το Κουίτο Κουαναβάλε (Cuito Cuanavale) είναι πόλη και δήμος στην επαρχία Κουάντο Κουμπάνγκο στην Ανγκόλα.
Καλύπτει έκταση 35.610 τετραγωνικών χιλιομέτρων και ο πληθυσμός της πόλης σύμφωνα με την απογραφή του 2014 είναι 40.829 κάτοικοι. Το Κουίτο Κουαναβάλε συνορεύει βόρεια με τον δήμο Λουτσάζες, στα ανατολικά με τον δήμο Μαβίνγκα, στα νότια με τον δήμο Νανκόβα και στα δυτικά με τους δήμους Μενόνγκουε και Τσιτέμπο.
Η περιοχή γύρω από την πόλη ήταν η σκηνή έντονων μαχών κατά τη διάρκεια διαφόρων εκστρατειών στον εμφύλιο πόλεμο της Ανγκόλας και του μεθοριακού πολέμου της Νότιας Αφρικής, με τη μάχη του Κουίτο Κουαναβάλε το 1987-1988 να είναι η μεγαλύτερη χερσαία μάχη στην Αφρική μετά τον Β΄ Παγκόσμιο Πόλεμο. Η πόλη εξυπηρετείται από το αεροδρόμιο του Κουίτο Κουαναβάλε.
Ιστορία
Η πόλη οφείλει το όνομά της σε δύο ποταμούς της περιοχής: τον Κουίτο και τον Κουαναβάλε. Η τοπική εορτή της πόλης γιορτάζεται στις 21 Οκτωβρίου.
Παραπομπές
Κατηγορία:Πόλεις της Ανγκόλας
Κλασική περίπτωση βλάβης
Το Κλασική περίπτωση βλάβης (1987) είναι κωμική βιντεοταινία της δεκαετίας του 1980 σε σκηνοθεσία Τάκη Βουγιουκλάκη. Πρωταγωνιστούν οι Κώστας Τσάκωνας και Τάσος Κωστής στο ρόλο δύο τεχνικών με ειδικότητα στις πάσης φύσεως επισκευές οικιακών συσκευών.
Πλοκή
Το έργο πραγματεύεται τις περιπέτειες δύο μαστόρων, οι οποίοι καταστρέφουν με απίστευτο τρόπο τις πάσης φύσεως οικιακές συσκευές που αναλαμβάνουν να επισκευάσουν, επιδεικνύοντας παράλληλα θρασύτατη συμπεριφορά στους πελάτες. Οι δυο μάστορες επισκέπτονταν τα σπίτια των πελατών, εξαπολύοντας ασυγκράτητη θρασύτητα προς εκείνους, όταν τους ζητούσαν να εξηγήσουν τα ανεξήγητα, προκαλώντας επίσης ασυγκράτητο γέλιο σε μία από τις πιο κλασικές βιντεοταινίες της δεκαετίας του 1980.
Ο μαστρο-Γιάννης (Κώστας Τσάκωνας) κι ο βοηθός του, ο Βλάσης (Τάσος Κωστής), είναι ίσως οι χειρότεροι στην πιάτσα. Ότι αναλαμβάνουν, παντός είδους, να επισκευάσουν μόνο χειρότερα καταλήγει. Και δεν φτάνει μονάχα αυτό, αλλά ο ματρο-Γιάννης είναι προσβλητικός με τους πελάτες, εκτός κι αν είναι κάποια αιθέρια ύπαρξη.
Παραγωγή και παραλειπόμενα
Η ταινία ακολουθήθηκε από μια άτυπη συνέχεια του 1988 σκηνοθετημένη επίσης από τον Τάκη Βουγιουκλάκη, με τα σουρεαλιστικά και καρτουνίστικα στοιχεία της υπερτονισμένα, το Η Μεγάλη Απόφραξη: Το Σκατόμουτρο του 1988, με τους Κώστα Τσάκωνα και Τάσο Κωστή να επιστρέφουν ως μάστορες.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1987 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Τάκη Βουγιουκλάκη Κατηγορία:Ταινίες σε παραγωγή Γιώργου Καραγιάννη Κατηγορία:Ταινίες γυρισμένες στην Ελλάδα Κατηγορία:Ταινίες που κυκλοφόρησαν κατευθείαν σε βίντεο
Πασίγιο
Το πασίγιο είναι είδος κολομβιανής μουσικής εξαιρετικά δημοφιλές στις περιοχές που συνθέτουν το Viceroyalty της Νέας Γρανάδας του 19ου αιώνα: Δημιουργήθηκε στην Κολομβία, εξαπλώθηκε σε άλλες περιοχές, ιδίως τον Εκουαδόρ (όπου θεωρείται το εθνικό μουσικό ύφος) και, σε μικρότερο βαθμό, τις ορεινές περιοχές της Βενεζουέλας και του Παναμά.
Κατηγορία:Μουσική στη Βενεζουέλα Κατηγορία:Μουσικά είδη
Ιερά Μητρόπολη Αδελαΐδος Εξαρχία Νοτίου Αυστραλίας
Η Ιερά Μητρόπολις Αδελαΐδος Εξαρχεία Νοτίου Αυστραλίας, είναι Μητρόπολη της Αυτοκεφάλου Ελληνικής Ορθόδοξης Εκκλησίας Αμερικής και Αυστραλίας αποσχισμένη από την Ιερά αρχιεπισκοπή Αυστραλίας του Οικουμενικού Πατριαρχείου.
Η Ιερά Μητρόπολη έχει υπό την πνευματική της δικαιοδοσία την Ελληνική Ορθόδοξη Κοινότητα Νοτίου Αυστραλίας της Εκκλησίες τους Κληρικούς και το λαό αυτής. Νόμιμος Μητροπολίτης της Ελληνικής ορθόδοξης Κοινότητας Νοτίου Αυστραλίας, σύμφωνα με την απόφαση του Ανωτάτου δικαστηρίου της πολιτείας είναι ο Σεβασμιώτατος Μητροπολίτης Αδελαίδος Προκόπιoς Έξαρχος Νοτίου Αυστραλίας.
Κατηγορία:Χριστιανισμός στην Αυστραλία